Obiteljska televizija Laudato TV najgledaniji je regionalni televizijski kanal u Hrvatskoj. Prema rezultatima istraživanja AGB Nielsen Media Research za prvih devet mjeseci 2019. godine Laudato TV je po gledanosti na svim platformama u ukupnoj populaciji prvi među regionalnim i lokalnim televizijama u RH. Laudato TV je i najgledanija zagrebačka televizija u Hrvatskoj, dok je u regiji Zagreb druga lokalna televizija po gledanosti.

U poretku TV kanala koji u Hrvatskoj emitiraju zemaljskim putem Laudato TV se smjestio na 12. mjesto, dok je u ukupnom poretku kanala, uključujući i one koji se emitiraju putem kabla i interneta, zauzeo 17. mjesto. Najgledaniji termini Laudato TV-a su poslijepodnevni između 16.00-19.00 sati (AMR% 0,1%, AMR 3.957) te udarni termin između 19.00-23.00 sati (AMR% 0,09%, AMR 3.644).

Najviše gledatelja program Laudato TV-a bira tijekom blagdana, pa tako najgledaniji programi ove obiteljske televizije u tim danima okupljaju više od 20 tisuća gledatelja pred malim ekranima. Uz prijenose Svetih Misa, u TOP 10 ušli su koncerti 'Gospi na dar' klape Sv. Juraj' i 'Progledaj srcem', emisije 'More milosrđa' urednika Darka Pavičića, tumačenje nedjeljnog evanđelja' Razlog nade', 'Novo srce' fra Ivana Matića.